काठमाडौं, २४ चैत । क्यानभासको रुपमा कलकार अमृत कार्कीले कीर्तिपुरलाई फ्रेममा कैद गरेका छन् । ‘काठमाडौं ट्रिएनाले’ अन्तर्गत पत्रकार माझ कार्कीले भने, ‘शहरलाई क्यान्भास जस्तो फ्रेममा उतार्नु निकै चुनौतीपूर्ण रहेपनि राम्रो कलाकृति सिर्जना भएको छ ।’ कीर्तिपुर नेपाली सांस्कृतिक, राजनैतिक तथा शैक्षिक रुपमा निकै महत्व राख्ने स्थान हो । यस्तो स्थानमा परम्परागत मान्यतालाई चुनौती दिँदै तत्स्थानलाई क्यान्भासको रुपमा प्रयोग गर्दै कार्कीले कला रचना गरेका छन् । कीर्तिपुरका २१ घरलाई चतुर्भुज आकारमा फ्रेमको रुपमा लिएर त्यस भित्र उनले सयौं घरको कोलाजलाई कलात्मक स्वरुप दिएका छन् ।
